खीरे को छीलें और तीन या चार हिस्सों में काटें। फिर एक ऐपल कोरर (apple corer) से बीच का बीज वाला हिस्सा हटायें। खीरे को एक बड़े ग्रेटर पर मोटे तौर पर घिसें। बहुत छोटे टुकड़े करने की ज़रूरत नहीं है। घिसे हुए खीरे को एक छन्नी में डालें और एक बर्तन में उसका पानी निकालें। खीरे को दबाएं ताकि और पानी निकल जाये। खीरे और पानी दोनों को अलग रखें। लहसुन को बारीक काटें या एक अच्छे किस्म की गार्लिक प्रेस में डालकर निकालें। फिर लहसुन को थोड़े ऑलिव ऑयल और आधा बड़ा चम्मच नमक के साथ मिलाएं। मिलाने के लिए एक ऊखल और मूसल इस्तेमाल करें तो अच्छा है। पर एक कटोरे में खाने के काँटे से, या एक आलू को मैश करने वाले से भी मिला सकते हैं। एक छन्नी पर कॉफ़ी फिल्टर्स (coffee filters) लगायें और दही उँडेलें। करीब 15 मिनट पानी निकलने दें फिर संभालकर चलायें (फिल्टर्स को न हिलाएं)। फिर से 15 मिनट के लिए पानी निकल जाने दें। दही, पानी निकाला हुआ खीरा, और लहसुन के मिश्रण को एक काँच या स्टेनलेस स्टील के कटोरे में मिलाएं। विभिन्न स्थानों में भिन्न प्रकार के मसाले इस्तेमाल करते हैं। आप अपनी पसंद से मसाले चुनें या दो चीजों को मिलाकर डालें : नींबू का रस, वाइन विनेगर (wine vinegar), 1 बड़ा चम्मच ताज़ा ऑरेगैनो (fresh oregano), 1 बड़ा चम्मच ताज़ा डिल (fresh dill), या 1 छोटा चम्मच मिंट (mint)। पिसी हुई काली मिर्च भी आमतौर पर इस्तेमाल की जाती है। उसे प्लास्टिक रैप (plastic wrap) से ढकें और कम से कम 2 घंटे फ्रिज में रखें। आप 12 घंटे रखेंगे तो और भी अच्छा स्वाद आयेगा। खीरे के रस को मिलाकर आप उसे सलाद या मीट पर ड्रेसिंग जैसे डालने के लिए एक सॉस जैसा बनायें। नहीं तो खीरे के तेज़ स्वाद के लिए थोड़ा सा मिलाएं। अपनी असली यूनानी साटसिकी का मज़ा लें। आमतौर पर इसे एक कटोरे में डिप्पिंग ब्रेड (dipping bread) के साथ परोसते हैं। गार्निशिंग के लिए उसके ऊपर थोड़ा सा ऑलिव ऑयल, कुछ समूचे ऑलिव्स (kalamata olives) और ऑरेगैनो या अन्य किसी हर्ब की एक टहनी सजाते हैं।
Peel and prepare your cucumbers. Shred the cucumbers. Drain the cucumbers. Prepare the garlic. Drain the yogurt. Mix the main ingredients together. Add the spices. Allow the flavors time to mix. Done!